Бельскі павет (1919—1939)

**Бе́льскі паве́т** () — былы павет Беластоцкага ваяводства Польскай Рэспублікі. Сядзіба — горад Бельск.

## Гісторыя 
Створаны на аснове былога Бельскага павета Гродзенскай губерні Расійскай імперыі 28 жніўня 1919 года. У 1921 г. на абшары павета знаходзілася 9 гарадоў (Бельск, Боцькі, Бранск, Цеханавец, Дарагічын, Кляшчэлі, Мельнік, Нараў і Сямяцічы) і 19 вясковых гмінаў. 11 ліпеня 1922 г. Бельскі павет пабольшыўся коштам скасаванага Белавежскага павета (у яго склад былі далучаны гміны: Масева, Белавежа і Сухопаль). Канчатковае фарміраванне межаў павета закончылася ў 1926 г., калі гміна Сухопаль адыйшла ў склад Пружанскага павета. У ліпені 1934 г. улады скасавалі 12 самых малых гмінаў, але былі створаны 7 новых і да 1939 г. у складзе Бельскага павета было 14 гмінаў. 15 студзеня 1940 г. савецкія ўлады канчаткова скасавалі Бельскі павет як адміністрацыйную адзінку, а на яго месцы былі заснаваны Бельскі, Бранскі, Цеханавецкі, Гайнаўскі, Кляшчэльскі і Сямяціцкі раёны Беластоцкай і Брэсцкай абласцей.

Паводле дагавора «Аб савецка-польскай дзяржаўнай граніцы» ад 16 жніўня 1945 г. тэрыторыя былога Бельскага павета перайшла да Польшчы.

У цяперашні час тэрыторыі павета адносяцца да Бельскага, Высокамазавецкага Гайнаўскага і Сямяціцкага паветаў Падляскага ваяводства Польшчы. Самыя ўсходнія часткі былога Бельскага павета ўваходзяць у склад Камянецкага і Пружанскага раёнаў Брэсцкай вобласці Беларусі.

## Адміністрацыйна-тэрытарыяльны падзел 
### 1922—1934 
#### Гміны 
* Даманова — адміністрацыйны цэнтр Даманова
* Дубяжын — адміністрацыйны цэнтр Дубяжын
* Гарадзіск — адміністрацыйны цэнтр Гарадзіск
* Відзьгова — адміністрацыйны цэнтр Відзьгова
* Вышкі — адміністрацыйны цэнтр Вышкі
* Куты — адміністрацыйны цэнтр Куты
* Кляшчэлі — адміністрацыйны цэнтр Кляшчэлі
* Ласінка — адміністрацыйны цэнтр Ласінка
* Лубін — адміністрацыйны цэнтр Лубін
* Мілейчыцы — адміністрацыйны цэнтр Мілейчыцы
* Нараў — адміністрацыйны цэнтр Нараў
* Наройкі — адміністрацыйны цэнтр Наройкі
* Орля — адміністрацыйны цэнтр Орля
* Пасынкі — адміністрацыйны цэнтр Пасынкі
* Радзівілаўка — адміністрацыйны цэнтр Радзівілаўка
* Рудка — адміністрацыйны цэнтр Рудка
* Сямяцічы — адміністрацыйны цэнтр Сямяцічы
* Скужэц — адміністрацыйны цэнтр Скужэц
* Тапчэва — адміністрацыйны цэнтр Тапчэва

### 1934—1939 
* Бельск Падляскі — адміністрацыйны цэнтр Бельск Падляскі
* Боцькі — адміністрацыйны цэнтр Боцькі
* Бранск — адміністрацыйны цэнтр Бранск
* Гайнаўка — адміністрацыйны цэнтр Гайнаўка
* Гарадзіск — адміністрацыйны цэнтр Гарадзіск
* Вышкі — адміністрацыйны цэнтр Вышкі
* Дарагічын — адміністрацыйны цэнтр Дарагічын
* Мельнік — адміністрацыйны цэнтр Мельнік
* Нараў — адміністрацыйны цэнтр Нараў
* Орля — адміністрацыйны цэнтр Орля
* Сямяцічы — адміністрацыйны цэнтр Сямяцічы
* Цеханавец — адміністрацыйны цэнтр Цеханавец

## Насельніцтва 
Паводле звестак перапісу насельніцтва 1921 г. у павеце пражывала ўсяго 129 216 жыхароў, з чаго 35 964 (27,82 %) беларусы, 79 154 (61,26 %) палякі (выніку перапісу былі фальсіфікаваны, каб выказаць магчыма вялікую колькасць палякаў), 13 175 (10,19 %) яўрэяў, 1038 (0,8 %) рускіх, 976 (0,75 %) літоўцаў, 111 (0,08 %) немцаў, 24 (0,02 %) украінцы (у перапісе былі запісаны як русіны), 15 французаў, 14 латышоў, 11 татараў, 2 грузіны, па адным чэху, эстонцу, сербе, турку. Для параўнання, перапіс насельніцтва Расійскай імперыі 1897 г. засведчыў у павеце 164 441 чал., з якіх польскую мову як родную адзначылі ўсяго 57 331 (г. зн. 34,86 % ад насельніцтва павета), «расійскую» (пад якой разумелася ўласна руская, а таксама беларуская і ўкраінская, з якіх да апошняй традыцыйна залічвалася палескае насельніцтва Беларусі) — 82 082 (49,92 %), пры гэтым крыніцы не паказваюць на значны адток беларускага насельніцтва з рэгіёна або значнае збольшванне польскага. 49,77 % (64 311) жыхароў павета былі каталікамі, 37,67 (48 672) праваслаўнымі, 12,36 % (15 977) іўдзеямі, 0,1 % (140) пратэстантамі, 27 марыявітамі, 18 адвентыстамі, 4 г. зв. сектантамі, па адным баптысце, мусульманіне. Для 9 жыхароў павета веравызнанне было пазначана як невядомае.

## Гл. таксама 
* Адміністрацыйны падзел Польскай Рэспублікі (1918—1939)
* Беластоцкае ваяводства

Катэгорыя:Былыя адміністрацыйна-тэрытарыяльныя адзінкі Беларусі
Катэгорыя:Паветы Польскай Рэспублікі (1918—1939)
Катэгорыя:Беластоцкае ваяводства (1919—1939)